armvectores/hy_wikipedia_2023 huggingface dataset:
Կարեն Համբարձումյան

Կարեն Հովհաննեսի Համբարձումյան (նոյեմբերի 16, 1982(1982-11-16), Սիսիան, Հայկական ԽՍՀ, ԽՍՀՄ), ՀՀ պետական գործիչ`  ՀՀ Սյունիքի մարզի նախկին  մարզպետ։ ԱԺ 7-րդ գումարման պատգամավոր, «Իմ քայլը» խմբակցության անդամ։


== Կենսագրություն ==
Կարեն Համբարձումյանը ծնվել է 1982 թվականի նոյեմբերի 16-ին Սիսիան քաղաքում։ 1989-1998 թվականներին սովորել է Սիսիանի թիվ մեկ դպրոցում, այնուհետև ուսումը շարունակել է Սիսիանի վարժարանում և 2000 թվականին ավարտել այն։ 2000 թվականին ընդունվել է Հայաստանի պետական ճարտարագիտական համալսարանի «Ձեռնարկությունների տնտեսագիտություն և կառավարում» ֆակուլտետը  և 2004 թվականին ավարտել  այն, ստացել էներգետիկ-տնտեսագետի մասնագիտություն։ Համալսարանն ավարտելուց հետո՝ 2004-2006 թվականներին ծառայել է ՀՀ զինված ուժերում։ Պահեստազորի սպա է։ 2006-2008 թվականներին  ուսումը շարունակել է «Ձեռնարկությունների տնտեսագիտություն և կառավարում» ֆակուլտետի մագիստրատուրայում և  ստացել մագիստրոսի աստիճան։
2006-2018 թթ.  «Բարգավաճ Հայաստան» կուսակցության անդամ էր, 2011 թվականից «Բարգավաճ Հայաստան» կուսակցության քաղաքական խորհրդի անդամ։ Ներկայումս անկուսակցական է։  Ամուսնացած է ունի երկու երեխա։
Հայաստանի Հանրապետության կառավարության 2018 թվականի հունիսի 8-ի N634-Ա որոշմամբ Կարեն Համբարձումյան նշանակվել է Հայաստանի Հանրապետության Սյունիքի մարզպետ։
2018 թվականին հոկտեմբերի 4-ի 1080–Ա որոշումով ազատվել է Հայաստանի Հանրապետության Սյունիքի մարզպետի պաշտոնից։
2018 թվականին արտահերթ ԱԺ ընտրություններում ընտրվել է 7-րդ գումարման ԱԺ պատգամավոր՝ «Իմ քայլը» դաշինքից։
Ըստ լրագրող Թաթուլ Հակոբյանի Կարեն Համբարձումյանը նախկինում եղել է ԲՀԿ անդամ։ Բացի այդ, ըստ Հակոբյանի, Համբարձումյանը ՀՀ Ազգային ժողովի ԲՀԿ-ական փոխնախագահ Վահե Էնֆիաջյանի ընտանիքի հետ ՀԷԿ է շահագործում։


== Աշխատանքային գործունեություն ==
«ՀՈՎԹԵՐ» ՍՊԸ-ի հիմնադիր նախագահ (2010)
«ՀՈՎԹԵՐ» ՍՊԸ-ի տնօրեն (2012-2014)
«Բարձրավոլտ էլեկտրացանցեր» ՓԲԸ-ի  մատակարարման բաժնի առաջատար ճարտարագետ (2014-2015)
«Բարձրավոլտ էլեկտրացանցեր» ՓԲԸ-ի արտադրատեխնիկական բաժնի առաջատար ճարտարագետ (2015-2016)
ՀՀ էներգետիկ ենթակառուցվածքների և բնական պաշարների նախարարության «Բարձրավոլտ էլեկտրացանցեր» ՓԲԸ-ի վարկային ծրագրերի իրականացման բաժնի պետ (2016-2018)


== Ծանոթագրություններ ==


== Արտաքին հղումներ ==
Սյունիքի նորանշանակ մարզպետի կենսագրությունը
Կարեն Համբարձումյանի կենսագրությունը ՀՀ կառավարության կայքում
Թեմեքլի

Թեմեքլի, գյուղ Արևմտյան Հայաստանում, Սեբաստիայի վիլայեթի Սեբաստիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Կլիմենտի

Կլիմենտի (ռուս.՝ Клименты), գյուղ Ռուսաստանի Սմոլենսկի մարզի Կրասնինսկի շրջանի կազմում։
Բնակչությունը 2007 թվականին գրանցված տվյալներով կազմում էր 7 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Stone Cold

Stone Cold (հայերեն՝ Շատ սառը), ամերիկացի երգչուհի Դեմի Լովատոյի «Confident» 5-րդ ստուդիական ալբոմից երգ (2015)։ Հեղինակներն են Լովատոն և երգչուհի Լալեն, որը նաև պրոդյուսերն է։ Թողարկվել է 2015 թվականի հոկտեմբերի 9-ին՝ ալբոմի դուրս գալուց 1 շաբաթ առաջ, որպես ալբոմի միակ պրոմո-սինգլ։ 2016 թվականի մարտի 21-ին ուղարկվել է ռադիոկայան՝ որպես երրորդ սինգլ։
Երգը դրական արձագանքներ է ստացել երաժշտական ​​քննադատների կողմից, այն համեմատել են Լովատոյի վաղ հիթ «Skyscraper»-ի հետ (2011) և բրիտանացի երգչուհի Ադելի կատարած աշխատանքի հետ։


== Ստեղծագործություն ==
«Stone Cold»-ը փոփ-գերզգայուն բալլադ է՝ ոգեշնչված սոուլով։ Երգի խոսքերը մեզ տալիս են տեսնելու ցավի պատկերը, երբ նախկին ընկերը բաժանումից հետո հեռացել է ուրիշի մոտ՝ կրկին փորձելով գտնել իր երջանկությունը։ Լովատոն գովաբանվել է իր «խոնավ» մատուցման, հաջող տեքստի համար և դրական համեմատություններ է կատարել իր վաղ օրհներգ «Skyscraper»-ի և երգչուհի Ադելի հետ։
Ռայան Սիքրեթսի հետ հարցազրույցի ժամանակ Դեմին նշել է. 

Նա հավելեց, որ «Stone Cold»-ը «երգի տեսակ է, որը մարդիկ կարող են զգալ իրենց սրտով»։


== Քննադատների արձագանք ==
«Bustle» ինտերնետ-ամսագրից Մեգգի Մալաչը գրել է դրական արձագանք և Լովատոյին մեկնաբանել՝ իր «տաղանդի փոխարեն արտադրանքի արժեքին հենվելու համար»։ «MTV»-ից Քրիստինա Գարիբալդին գովել է Դեմիի վոկալը՝ նշելով, որ նա «հասավ նոր բարձրության»։


== Երաժշտական տեսահոլովակ ==
Ստուդիայի ձայնագրությունը թողարկվել է 2015 թվականի հոկտեմբերի 7-ին՝ որպես պրոմո։ Տեսահոլովակի ամբողջական տարբերակը թողարկվել է 2016 թվականի փետրվարի 23-ին։


== Հիթ-շքերթներ ==


== Ծանոթագրություններ ==
Եվրոպական Միության ընդլայնման վիճակագրություն

Ներկայացված աղյուսակները վիճակագրական տվյալներ են պարունակում Եվրոպական միության անցած և առաջիկա ընդլայնման վերաբերյալ։ Երկրների բնակչության, տարածքի և համախառն ներքին արդյունքի վերաբերյալ բոլոր տվյալները նշված են համապատասխան ընդլայնման պահին՝ ցույց տալով միության պատմականորեն ճշգրիտ փոփոխությունները։ Համախառն ներքին արդյունքի տվյալներն ըստ գնողունակության պարիտետի ներկայացված են ԱՄՆ դոլարով և 1990 թվականի գներով։


== Ընդլայնում ==


=== Հիմնական ===


=== 1973 թվականի ընդլայնում ===


=== 1981 թվականի ընդլայնում ===


=== 1986 թվականի ընդլայնում ===


=== 1995 թվականի ընդլայնում ===


=== 2004 թվականի ընդլայնում ===


=== 2007 թվականի ընդլայնում ===


=== 2013 թվականի ընդլայնում ===


== Ծանոթագրություններ ==
Պահեստատուփային զենք

Պահեստատուփային զենք, հետևակային հրազեն, որում փամփուշտները հրաձգության համար փող են մատուցվում ավտոմատ եղանակով՝ զենքին ամրացված, փոխվող կամ չփոխվող պահեստատուփից (հատուկ տուփ, թմբուկ կամ սկավառակ)։ XIX դ․ 2-րդ կեսին պահեստատուփի գյուտը նպաստեց զենքի արագաձգության կտրուկ բարձրացմանը, իսկ բանակի սպառազինությունում պահեստատուփային զենքի ներդրումը մեծ փոփոխություններ առաջացրեց մարտավարությունում։
Ժողովուրդների մշտական ատյանի բանաձև (1984)

Ժողովուրդների մշտական ատյանի բանաձև (1984) հայերի ցեղասպանության մասին։ Ատյանը ստեղծվել է 1976-ին, Հռոմում՝ ժողովուրդների ինքնագիտակցության բարձրացմանը աջակցելու, համաշխարհային հասարակայնության կողմից քաղաքական որոշակի խնդիրների ընկալմանը նպաստելու, ժողովուրդներին հանուն իրենց իրավունքների պայքարի ոգեշնչելու նպատակով։ Ատյանը տարբեր երկրների ներկայացուցիչներից բաղկացած հասարակական դատարան է (հայտնի գիտնականներ, իրավաբաններ, լրագրողներ, քաղաքական և հասարակական գործիչներ) և ընդունած որոշումներն ունեն հանձնարարականի բնույթ։ 1984-ի ապրիլի 13-16-ը Փարիզում տեղի ունեցավ մշտական ատյանի նստաշրջան՝ նվիրված հայերի ցեղասպանության խնղրին։ Օրակարգը առաջարկել էին «Ազգային փոքրամասնությունների իրավունքի խումբ» (Փարիզ, Ֆրանսիա), «Մշակույթի գոյատևում» (Քեմբրիջ, ԱՄՆ), «Սպառնալիքի տակ գտնվող ժողովուրդներին օգնող ընկերակցություն» (Գյոթինգեն, ԳՖՀ) կազմակերպությունները։ Քննարկման ժամանակ լսվեցին Կալիֆոռնիայի համալսարանի պրոֆեսոր Ռիչարդ Հովհաննիսյանի (ԱՄՆ), Քեմբրիջի ինստիտուտի՝ հայկական հետազոտությունների և փաստագրության կենտրոնի տնօրեն ժիրայր Լիպարիտյանի (ԱՄՆ), պատմաբան ու գրող Քրիստոֆեր Ուոքըրի (Մեծ Բրիտանիա) և Իվ Տերնոնի (Ֆրանսիա), արևմտյան Բեռլինի համալսարանի դասախոս Թեսսա Հոֆմանի, Լուվենի կաթոլիկ համալսարանի պրոֆեսոր ժոե Վերհովենի (Բելգիա), Կալիֆոռնիայի համալսարանի պրոֆեսոր Տիգրան Գույումճյանի ելույթները, ողբերգական իրադարձությունների մի շարք ականատեսների վկայությունները։ Նստաշրջանին իր ներկայացուցիչներին ուղարկելուց Թուրքիայի հրաժարվելու պատճառով քննարկվեց «Հայկական հարց, ինը հարց և ինը պատասխան» փաստաթուղթը (Անկարայի միջազգային քաղաքականության ինստիտուտ), ինչպես նաև Անկարայի համալսարանի պրոֆեսոր Թյուրքքայա Աթաեովի գրավոր ցուցմունքները, որոնք արտահայտում էին թուրքական կառավարության դիրքորոշումը տվյալ հարցում։
Մշուշ

Մշուշ․ օդի մթագնում նրանում կախված վիճակում գտնվող պինդ մասնիկների (ծուխ, այրուք, փոշի) առկայությունից։ Մշուշը նվազեցնում է տեսանելիությունը մինչև 1 կմ, իսկ մեծ ինտենսիվության ժամանակ՝ մինչև հարյուրավոր ու տասնյակ մետրեր։ Մշուշը նկատվում է տափաստաններում, անապատներում և այն շրջաններում, որտեղ տափաստաններից ու անապատներից թափանցում են օդային զանգվածներ։ Ուժեղ մշուշը ուղեկցում է խորշակին։ Մեծ քաղաքների վրա մշուշ է դիտվում օդը ծխով ու փոշով աղտոտվելիս։
Արշտի

Արշտի (ռուս.՝ Аршты, ինգուշ.՝ Арште), գյուղ Ռուսաստանի Ինգուշեթիա հանրապետության Սունժենսկի շրջանի կազմում։
Բնակչությունը 2011 թվականին գրանցված տվյալներով կազմում էր 1351 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գիմնոֆոբիա

Գիմնոֆոբիա, վախ (ֆոբիա) մերկությունից։


== Ախտանշաններ ==
Գիմնոֆոբները մերկություն տեսնելու ժամանակ տագնապ են զգում, թեև նրանք կարող են իրենց վախը անտրամաբանական համարել։ Նրանք անհանգստանում են, երբ ինչ-որ մեկին մերկ են տեսնում, կամ երբ իրենց են մերկ տեսնում (կամ երկուսն էլ)։ Վախը կարող է ծագել սեռականության մասին ընդհանուր տագնապից, ինչպես նաև վախից, որ նրանք ֆիզիկապես չեն բավարարում ընդունված չափանիշներին, կամ որ իրենց մերկությունը նրանց դարձնում է լքված և անպաշտպան։
Գիմնոֆոբիան ընդհանուր առմամբ վախն է մերկությունից, սակայն սրանով տառապողների մեծ մասը նշում է, որ իրենց համար ամենաբարդը հասարակության մեջ իրենց վիճակը թաքցնելն է։ Նրանք կարող են, օրինակ, խուսափել ընդհանուր հանդերձարաններից, զուգարաններից, լոգասենյակներից և ծովափերից։ Այնուամենայիվ, այս վիճակը կարելի է անվանել տագնապային խանգարում, եթե անհատը չի կարողանում կառավարել իր վախը, կամ երբ այն խանգարում է իր բնականոն կյանքին։
Գիմնոֆոբիայի մասին անդրադարձ կատարվել է ամերիկյան հայտնի «Arrested Development» («Դանդաղեցված զարգացում») սիթքոմում։


== Տերմինաբանություն ==
Գիմնոֆոբիա եզրույթը ծագում է հունարեն γυμνός - gumnos, «մերկ» և  φόβος - phobos, «վախ» բառերից։ Ֆոբիան, որը զգալիորեն համընկնում է գիմնոֆոբիայի հետ, կոչվում է դիսհաբիլիոֆոբիա, որը ուրիշների մոտ հանվելու վախն է։


== Տես նաև ==
Ֆոբիաների ցանկ


== Ծանոթագրություններ ==
Կոնչալովսկի (այլ կիրառումներ)

Կոնչալովսկի, կարող է վերաբերել,

Մաքսիմ Կոնչալովսկի, խորհրդային թերապևտ, ՌԽՖՍՀ գիտության վաստակավոր գործիչ (1875-1942)։
Պյոտր Կոնչալովսկի, 20-րդ դարի ռուս գեղանկարիչ (1876-1956)։
Կարեն Հովհաննիսյան (այլ կիրառումներ)

Կարեն Հովհաննիսյան անունը կարող է վերաբերել հետևյալ անձանց.

Կարեն Հովհաննիսյան (բժիշկ), մաշկավեներաբան։
Կարեն Հովհաննիսյան (ճարտարագետ), ճարտարագետ-մեխանիկոս։ Տեխնիկական գիտությունների դոկտոր (1984)
Կարեն Հովհաննիսյան (ռեժիսոր), ռեժիսոր, պրոդյուսեր։


== Ծանոթագրություններ ==
(3965) Կոնոպլյովա

(3965) Կոնոպլյովա (անգլ.՝ Konopleva), աստերոիդ աստերոիդների հիմնական գոտում։ Հայտնաբերվել է 1975 թվականի նոյեմբերի 8-ին Նիկոլայ Չեռնիխի կողմից Նաուչնիում։
Միջին հեռավորությունը Արեգակից կազմում է 2,651239 ա. մ., առավելագույնը մոտենում է 2,2415 ա. մ. հեռավորության վրա և հեռանում 3,061 ա. մ.։ Արեգակի շուրջ մեկ ամբողջական պտույտ է կատարում 1576,78 երկրային օրվա ընթացքում, իր ուղեծրով շարժվելով միջինում 0,228313 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 12,72° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3965) Կոնոպլյովա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Վերջին խոսք

«Վերջին խոսք», Հովհաննես Թումանյանի բանաստեղծություներից՝ գրված 1889 թվականին։


== Պատմություն ==
Հովհաննես Թումանյանն այս բանաստեղծությունը գրել է 1889 թվականին։ Սրա ինքնագիրը չի պահպանվել։
Այն տպագրվել է Մոսկվայում 1892 թվականին լույս տեսած բանաստեղծությունների ժողովածուի II հատորում (էջ 89-98), այնուհետև՝ Երևանում 1940-1959 թվականներին լույս տեսած Հովհաննես Թումանյանի երկերի ժողովածուի գիտական հրատարակության I հատորում (26-27 էջեր)։
Արտատպվում է Մոսկվայում 1892 թվականին լույս տեսած բանաստեղծությունների ժողովածուի II հատորից։ Երրորդ տողը, որի փոխարեն «Բանաստեղծություններ, հ․ II, Մոսկվա, 1892» գրքում կետեր են դրված՝ վերականգնել են «Հովհաննես Թումանյան, երկերի ժողովածու, գիտական հրատարակություն 6 հատորով, Երևան 1940-1959» կազմողները, տողատակ տալով հետևյալ ծանոթագրությունը․ «Այս տողի փոխարեն «Բանաստեղծություններ, հ․ II, Մոսկվա 1892» հատորի մեջ դրված են կետեր»։ Այդ, հավանաբար, արված է գրաքննիչի ձեռքով։ «Բանաստեղծություններ, հ․ II, Մոսկվա 1892» հատորի՝ Ղ․ Աղայանին նվիրված օրինակում Թումանյանը կետերի վրա գրել է․ «Մեր հալածված հայրենիքում», որի հիման վրա և մենք վերականգնել ենք տողը» (էջ 26)։


== Ծանոթագրություններ ==
Զախարովսկոե (ավան, Սումիի շրջան)

Անվան այլ կիրառումների համար տե՛ս՝ ԶախարովսկոեԶախարովսկոե (ուկրաիներեն՝ Захарівське), ավան Ուկրաինայի Սումիի մարզի Սումիի շրջանում։
2001 թվականի տվյալներով Զախարովսկոե ավանում բնակվում էր 13 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Բորիս Ազրելյան

Բորիս Ալեքսանդրի Ազրելյան (նոյեմբերի 12, 1939(1939-11-12), Մոսկվա, ԽՍՀՄ - 2006, Մոսկվա, Ռուսաստան, (թաղված է Վեդենսկոե գերեզմանատանը)), հայ ստոմատոլոգ, բժշկական գիտությունների դոկտոր (1980), պրոֆեսոր (1994), ՌԴ վաստակավոր բժիշկ (1995)։


== Կենսագրություն ==
1962 թվականին ավարտել է Մոսկվայի բժշկական ստոմատոլոգիական ինստիտուտը։ 1988 թվականից եղել է «Ստոմատոլոգիա» համամիութենական ԳԱՄ-ի (1993 թվականից՝ ԲԲԸ) գլխավոր տնօրենի տեղակալ։ Մշակել է առողջապահական համակարգի շուկայական հարաբերություններին անցման շրջանում ստոմատոլոգիական ծառայության կառավարման բժշկատնտեսագիտական և իրավական մեխանիզմներ։ 1970 թվականից Ստոմատոլոգների Մոսկվայի, 1992 թվականից՝ Համամիութենական, 1982 թվականից ՌԴ գիտական ընկերությունների գիտական քարտուղար, «Ստոմատոլոգիայի տեղեկագիր» (ռուսերեն) թերթի խմբագրական խորհրդի նախագահ (1992 թվականից), ՌԴ բնական ԳԱ (1995), Տեղեկատվայնացման միջազգային ակադեմիայի (1995), Նյու Յորքի ԳԱ (1997) անդամ


== Ծանոթագրություններ ==
660

660 թվական,  նահանջ տարի, ըստ Գրիգորյան օրացույցի սկսում է կիրակի օրը։ Սա մեր թվարկության 660 թվականն է, 
VII դարի 60-րդ տարին։


== Դեպքեր ==


== Ծնունդներ ==


== Մահեր ==
Դիկտիոկաուլոզներ

Դիկտիոկաուլոզներ, խոտակեր կենդանիների ինվազիոն հիվանդություններ։ Հարուցիչները Dictyocaulidae ընտանիքի կլոր որդերն են։ Տարածված են ամենուր և մեծ վնաս են հասցնում անասնապահությանը։ Կենդանիները վարակվում են արոտավայրերում՝ կերի ու ջրի հետ կլանելով ինվազիոն թրթուրներ։ Թրթուրներն աղիքներով թափանցում են միջընդերային ավշային հանգույցները, մաշկափոխվում են և արյան հոսքով հասնում ալվեոլները ու բրոնխները՝ առաջացնելով բորբոքումներ։ Վարակի առաջին օրերին ևկատվում է ախորժակի անկում, լույծ, իսկ երկու շաբաթ հետո սկսվում է հազ, քթահոսություն, վերջավորությունների, միջծնոտային ու ենթակրծքային հատվածների այտուց։ Դանդաղում է մատղաշների աճը, նրանք հյուծվում են, ջերմությունը բարձրանում է մինչև 40°, բարդությունների դեպքում՝ անկում (մինչև 40%)։ Բուժումը, դիտրազին, լոքսուրան, ցիազիդ (ենթամաշկային ներարկում), յոդի ջրային լուծույթ (ներշնչափողային ներարկում), ալյումինի յոդիտ (աերոզոլային ևղանակ)։ Կանխարգելումը, արոտավայրերի հերթափոխում, անապահով հոտի կամ նախիրի ճիճվաթափում։
Գելոյի ձոր

Գելոյի ձոր, ձոր (ձորակ) ՀՍՍՀ-ում, Գեղամա լեռնահամակարգի շրջանում, Ծաղկաշեն գյուղի մոտակայքում։ Այստեղից է սկիզբ առնում Գելոյի ջրանցք անունով ոռոգիչ առուն։


== Ծանոթագրություններ ==
Նյանդա

Նյանդա (ռուս.՝ Нянда), գետ Ռուսաստանում, հոսում է Արխանգելսկի մարզում, Կոմի Հանրապետությունում։ Գետաբերանը տեղակայված է Վերին Լուպիա գետի աջ ափին՝ 81 կմ հեռավորության վրա։ Գետի երկարությունը 16 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը -  03020200212103000024099 
Հիդրոլոգիական ուսումնասիրությունների կոդը - 103002409
Ավազանի կոդը -  03.02.02.002
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Սերգեյ Սպասոկուկոցկու հուշարձան

Սերգեյ Սպասոկուկոցկու հուշարձան (ռուս.՝ Памятник Сергею Спасокукоцкому), հուշարձան Ռուսաստանի մայրաքաղաք Մոսկվայում, որը նվիրված է ռուս և խորհրդային գիտնական, վիրաբույժ, խորհրդային կլինիկական դպրոցի հիմնադիր, ԽՍՀՄ գիտությունների ակադեմիայի ակադեմիկոս, ԽՍՀՄ Պետական մրցանակի դափնեկիր Սերգեյ Սպասոկուկոցկուն (1870-1943)։ Քանդակագործ Վսևոլոդ Լիշևը և նրա ուսանողուհի Եկատերինա Բելաշովան հուշարձանը ստեղծել են 1944 թվականին։ Սակայն նրա բացումը տեղի է ունեցել միայն 1946 թվականին, իսկ այլ տվյալներով՝ 1947 թվականին։ Որպես հուշարձանը տեղադրելու վայր ընտրվել է Նիկոլայ Պիրոգովի անվան քաղաքային կլինիկական հիվանդանոցի շենքի դիմացի այգին։ Այս հիվանդանոցում ակադեմիկոսն աշխատել է երկար տարիներ։ 1960 թվականին հուշարձանը վերցվել է պետական պաշտպանության տակ (ՌԽՖՍՀ նախարարների խորհրդի 1960 թվականի օգոստոսի 30-ի «ՌԽՖՍՀ-ում մշակութային հուշարձանների պահպանության գործի հետագա բարելավման մասին» թիվ 1327 որոշման համաձայն, գրանցման համար` 771410662990006)։
Հուշարձանի հասցեն` ք. Մոսկվա, Լենինի պողոտա, տուն 8, մասնաշենք 1։


== Նկարագրություն ==
Մինչև գոտկատեղը բրոնզե կիսանդրին պատրաստված է դիմանկարային նմանությամբ։ Քանդակը տեղադրված է բարձր եռաստիճան ուղղանկյունաձև գրանիտե պատվանդանի վրա։ Նույն նյութից պատրաստված ցուցանակի վրա արված է հետևյալ գրությունը. «Սպասոկուկոցկի Սերգեյ Իվանովիչ։ 1870-1943»։ Բժիշկը պատկերված է բժշկական խալաթով, նա մտախոհ է և կենտրոնացած։


== Ծանոթագրություններ ==


== Գրականություն ==
Арсеньев Б. Неисчерпаемая Якиманка. В центре Москвы — в сердцевине истории. — 2017. — ISBN 5457589870
Белявский М. Т. Их имена увековечений в Москве: Ученые и питомцы Московского университета. — М.: Издательство Московского университета, 1980. — 121 с.
Вестник Мэра и Правительства Москвы // ОАО «Объединенная редакция изданий Мэра и Правительства Москвы» : журнал. — 2007. — № 10. — С. 351.
Вострышев М. И. Москва: все культурные и исторические памятники. — М.: Алгоритм, Эксмо, 2009. — 512 с. — ISBN 978-5-699-31434-8
Грабарь И. Э. История русского искусства. — М.: Издательство Академии наук СССР, 1964. — Т. 13.
Жебрак М. Пешком по Москве с Михаилом Жебраком. — 2018. — ISBN 5041401152
Звягинцев Н. Д., Карпачевский Л. О. Памятники ученым в культуре Москвы. — М.: ГЕОС, 2004. — 64 с. — ISBN 5-89118-381-1
Кожевников Р. Скульптурные памятники Москвы. — М.: Московский рабочий, 1983. — 318 с.
Курлат Ф. Л., Соколовский Ю. Е. Познакомьтесь — наша Москва. — М.: Московский рабочий, 1960. — 416 с.
Памятники монументального искусства Москвы / Департамент культурного наследия г. Москвы. — М.: «Милк Эдженси», 2016. — 404 с. — ISBN 978-5-9907078-1-8
Соболевский Н. Скульптурные памятники и монументы в Москве / Н. Купцов. — М.: Московский рабочий, 1947. — 104 с.
Шокарев С., Вострышев М. Вся Москва от А до Я. — 2018. — ISBN 5041013799
Առնադի

Առնադի (հուն․՝ Αρναδί, թուրքերեն՝ Kuzucuk), գյուղ Կիպրոսի Հանրապետության Ֆամագուստայի շրջանի հարավարևելյան մասում։ Գյուղը դե ֆակտո գտնվում է Հյուսիսային Կիպրոսի Թուրքական Հանրապետություն կոչվող պետության վերահսկողության ներքո։ Ըստ 2011 թվականի տվյալների գյուղի բնակչությունը կազմել է 344 մարդ, մեծամասնությունը թուրք կիպրացիներ են։


== Բնակչություն ==


== Ծանոթագրություններ ==
Սամարսկի (այլ կիրառումներ)

Սամարսկի, կարող է վերաբերել՝

Սամարսկի - գյուղ (խուտոր) Ռուսաստանի Դաշնության Ռոստովի մարզի Մատվեևո-Կուրգանսկի շրջանում
Սամարսկի - գյուղ Ռուսաստանի Ռոստովի մարզի Ցելինսկի շրջանում
152


== Դեպքեր ==


== Ծնունդներ ==


== Մահեր ==
152 թվական,  նահանջ տարի, ըստ Գրիգորյան օրացույցի սկսում է ուրբաթ օրը։ Սա մեր թվարկության 152 թվականն է, 
II դարի 52-րդ տարին։
Թեղի տերևառատ

Թեղի տերևառատ (լատ.՝ Ulmaceae foliacea Gilib), եղինջածաղկավորների կարգի, թեղազգիների ընտանիքի լայնասաղարթ ծառ։


== Նկարագրություն ==
Հզոր, լայնասաղարթ ծառ է՝ մինչև 30 մ բարձրությամբ և 1,5 մ բնի տրամագծով, վրանաձև կամ լայն գլանաձև սաղարթով։ Բնի և բազմամյա ճյուղերի կեղևը գորշ է, ճաքճքված։ Տերևներն ամուր են, մինչև 12 սմ երկարությամբ և 7 սմ լայնությամբ, հակառակ-ձվաձև կամ գրեթե շեղանկյուն, անհավասար, կլորավուն հիմքով, կրկնակի ատամնաեզր։ Ծաղիկներն աննշան են, մանր, շիկակարմրավուն։ Ծաղկում է մարտ-ապրիլին։ Թևապտուղը հակառակ-ձվաձև է, 1,5-2,0 սմ երկարությամբ։ Հասունանում է մայիսի վերջերին։ Ապրում է մինչև 300 տարի։


== Տարածվածություն ==
Տարածված է Կովկասում, Միջին և Ատլանտյան Եվրոպայում, Հայաստանի եվրոպական մասի հարավում, Միջերկրական ծովի ափերին, Բալկանյան թերակղզում, Փոքր Ասիայում, Հայաստանի սահմաններում հանդիպում է հյուսիսարևելյան շրջաններում, Ապարանում, Արարատյան դաշտի նախալեռնային գոտում, ծովի մակերևույթից մինչև 1000-1600 մ բարձրության վրա, գետահովտային անտառներում, անտառների եզրերին։


== Բնական պահանջներ ==
Մյուս թեղիների համեմատությամբ ավելի չորադիմացկուն է, ջերմասեր, պահանջկոտ չէ հողի նկատմամբ։ Լուսասեր է։ Մեր հանրապետության պայմաններում անհիշելի վաղ ժամանակներից օգտագործվում է կանաչապատման և անտառապատման բնագավառում։ Թեղու այս տեսակը ևս խիստ զգայուն է հոլանդական հիվանդության նկատմամբ և արագորեն ոչնչանում է, հատկապես ծեր տարիքում։ Բազմանում է սերմերով, արմատային մացառներով։ Աղակալած և չոր հողերում դանդաղ է աճում։ Արմատային համակարգը լավ է զարգացած, ունի առանցքային, խոր գնացող կենտրոնական արմատ։ Ապրում է մինչև 300 տարի։ Պտղաբերում է 8-10 տարեկանից։


== Կիրառությունը ==
Լայնորեն է օգտագործվում դաշտապաշտպան անտառաշերտերում և կանաչապատման բնագավառում։ Ունի բազմաթիվ պարտիզային ձևեր։ Էկոլոգիական խումբը՝ X: Մշակության հավանական շրջանները՝ 3, 7-10, 12-13, 17-21, 22-28:


== Տես նաև ==
Թեղի խցանային
Թեղի էլիպսաձև
Թեղի գետնամերձ


== Ծանոթագրություններ ==
Ռուդնիկի (գյուղ, Բիժբուլյակսկի շրջան)

Անվան այլ կիրառումների համար տե՛ս՝ Ռուդնիկի (այլ կիրառումներ)Ռուդնիկի (ռուս.՝ Рудники, բաշկիրերեն՝ Рудники), գյուղ Ռուսաստանի Բաշկորտոստան հանրապետության Բիժբուլյակսկի շրջանի կազմում։
Բնակչությունը 2009 թվականին գրանցված տվյալներով կազմում էր 3 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ժյուլ Ժոզեֆ Պեռո

Պեռո Ժյուլ Ժոզեֆ (Perrot, օգոստոսի 18, 1810(1810-08-18)[…], Լիոն - օգոստոսի 19, 1892(1892-08-19), Paramé, Իլ և Վիլեն, Բրետան), բալետի ֆրանսիացի արտիստ, բալետմայստեր։ 19-րդ դարի ռոմանտիկական բալետի նշանավոր խորեոգրաֆներից։
Դասական պար սովորել է Օ․ Վեստրիսից։ Առաջին ելույթը՝ Լոնդոնում, 1830 թվականին։ 1830-1835 թվականներին հանդես է եկել Փարիզի օպերայում, եղել Մ․ Տալյոնիի խաղնկերը։ 1841 թվականին ստեղծել է Ժիզելի պարերը պարուհի Կ․ Գրիզիի համար։ 1834-1848 թվականներին Պեռոն եղել է Լոնդոնի Թագավորական թատրոնի բալետմայստեր, ուր բեմադրել է Պունիի «Ունդինա» (1843 թ.), «էսմերալդա» (1844 թ.), «Կատարինա» (1846 թ.) և այլ բալետներ։ 1848 թվականին հրավիրվել է Պետերբուրգ որպես պարող-միմոս և գլխավոր բալետմայստեր։ Լավագույն դերապարերից են՝ Պիեռ Դրենգուար («Էսմերալդա»), Մեֆիստոֆել (Պունիի «Ֆաուստ»)։ 1859 թվականին մեկնել է Պետերբուրգից և թողել բեմը։


== Ծանոթագրություններ ==
Կրոպոտովո-Լերմոնտովո

Կրոպոտովո-Լերմոնտովո (ռուս.՝ Кропотово-Лермонтово), գյուղ Ռուսաստանի Լիպեցկի մարզի Ստանովլյանսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Իշակաթնուկ

Իշակաթնուկ (լատ.՝ Euphorbia), իշակաթնուկազգիների ընտանիքի բույսերի ցեղ։ Բազմամյա խոտաբույսեր են, թփեր, հազվադեպ՝ ծառանման և միամյա, մի տվյալներով ընդգրկում է 800, մեկ ուրիշ տվյալներով 1600, երրորդում մոտավորապես 2000 տեսակ։ Ռուսաստանի տարածքում հայտնի է 160 տեսակ։ Սրանք միամյա և բազմամյա խոտեր են, թփեր կամ ծառեր։


===== Տերևներ =====
Տերևները հերթադիր են, ամբողջական։ 


===== Ծաղիկներ =====
Ծաղիկները միասեռ են, պարզ ծաղկաբույլերը խմբվելով՝ կազմում են բարդ հովանոցանման ծաղկաբույլ։ 


===== Պտուղ =====
Պտուղը տուփիկ է՝ բաժանված 3 միասերմ մասերի։ 


== Տեսակներ ==
Հայտնի է մոտ 2000 տեսակ՝ տարածված ամենուրեք, առավելապես արևադարձային, մերձարևադարձային և բարեխառն գոտիներում։ ԽՍՀՄ նախկին տարածքում աճում է իշակաթնուկի մոտ 170 տեսակ, որից 29-ը՝ ՀՀ ցածրադիր կիսաանապատային գոտուց մինչև բարձր ալպյան գոտին։ Պարունակում է կաթնահյութ (որտեղից անվանումը), որը շատ տեսակների մոտ թունավոր է, առաջացնում է այրվածքներ, երկար ժամանակ չապաքինվող խոցեր, ազդում է նյարդային համակարգի և սրտի վրա։ Հատկապես արևադարձային տեսակների կաթնահյութը պարունակում է արժեքավոր նյութեր (կաուչուկ, գուտապերչ, խեժ և այլն)։ Իշակաթնուկի որոշ տեսակներ դեղաբույսեր են, որոշներն ունեն դեկորատիվ նշանակություն։


== Պատկերասրահ ==

		
		
		
		


== Ծանոթագրություններ ==
Տրիգլիֆ

Տրիգլիֆ (հուն․՝ τρίγλυφος, τρί - բարդ բառերում փորագրել), եռակոսիկ, ճարտարապետության մեջ՝ ուղղանկյուն, քիչ վերձիգ համաչափություններով սալ, որի մակերեսը մշակված է միջին մասում՝ երկու, իսկ եզրերում՝ կեսական ուղղաձիգ ակոսներով։ Մետաղներիհետ մեկ-ընդմեջ դրված տրիգլիֆները կազմում են դորիական օրդերի ֆրիգը։
Ֆուզարիոզ

Ֆուզարիոզներ, բազմաթիվ մշակովի և վայրի աճող բույսերի հիվանդություններ, որոնք հարուցվում են Fusarium ցեղի անկատար սնկերով։ Տարածված են կլիմայական բոլոր գոտիներում։ Վնասվում են բույսի անոթային համակարգը և հյուսվածքները։ Հարուցիչները թափանցում են բույսերի մեջ արմատային համակարգով և ցողունի ստորին մասով։ Վարակի աղբյուր են նաև վարակված սերմերն ու սածիլները։
Ֆուզարիոզային թառամման դեպքում սնկամարմինը խցանում է անոթները և արտադրում թունավոր նյութեր, որի հետևանքով խիստ խանգարվում են բույսերի կենսական ֆունկցիաները, բույսը մահանում է։ Ֆուզարիոզային արմատային փտախտները վնասում են բույսերին զարգացման բոլոր փուլերում։ Հացազգիների հասկի և հասկիկի ֆուզարիոզներն առաջացնում է հասկիկների սպիտակավուն-վարդագույն փտախտ, ապա՝ գորշացում և դրանց մեջ ոչ կենսունակ հատիկների գոյացում։ Եգիպտացորենի կողրերի ֆուզարիոզը, բնութագրվում է դրանց վրա (լրիվ հասունացման փուլի սկզբում) վարդագույն կամ սպիտակ փառով պատված բծերի առաջացմամբ։ Բծերի կենտրոնում հատիկները գորշ են, հեշտությամբ փշրվում են։ Զյունաբորբոսը (ֆուզարիոզի տեսակներից) վտանգավոր է աշնանացան ցորենի, տարեկանի ու բազմամյա հացազգի խոտաբույսերի համար։ Հիվանդ բույսերը հաճախ մահանում են։
Պայքարի միջոցները - ցանքաշրջանառությունների կիրառում, հիվանդությունների նկատմամբ դիմացկուն սորտերի ստեղծում, բույսերի մնացորդների հեռացում և այրում, սերմերի ախտահանում, ցանքերի մշակում սնկասպաններով, առողջ սերմերի և սածիլների օգտագործում, սնուցումներ ֆոսֆոր-կալիումական պարարտանյութերով, հողերի կրացում և չորացում։


== Արտաքին հղումներ ==
Fusarium and Verticillium Wilts of Tomato, Potato, Pepper, and Eggplant;
Fusarium oxysporum
Fusarium Wilt
Հովհաննես Կուլողլյան

Հովհաննես Կուլողլյան (հունիսի 23, 1982(1982-06-23), Կիրովական, Հայկական ԽՍՀ, ԽՍՀՄ), հայ ռոք երաժիշտ, կիթառահար։
Ծնվել է 1982 թվականի հունիսի 23-ին Երևանում։ 1998 թ. ավարտել է «Անանիա Շիրակացի» քոլեջը։ 1998-2004 թթ սովորել է Երևանի պետական համալսարանի ֆիզիկայի ֆակուլտետում՝ ավարտելով նաև մագիստրատուրան, 2004-2007 թվականներին՝ Երևանի Ֆիզիկայի ինստիտուտի ասպիրատուրայում՝ պաշտպանելով թեկնածուական աշխատություն։ Ավարտել է երաժշտական 5-ամյա դպրոցի ակորդեոնի դասարանը, ապա՝ մասնավոր հաճախել է կիթառի, սոլֆեջոյի, վոկալի դասերի։ 2006 թվականին ռոք երաժշտության ասպարեզում առաջին անգամ հանդես է եկել «AlterEgo» խմբի կազմում։ 2007-2010 թթ նվագել է «Սթրայֆ» խմբում։ 2009 թ-ից նվագում է «Այաս» խմբի կազմում, որի հետ 2010 թ. ելույթ է ունեցել Հայաստանի պետական Ֆիլհարմոնիկ նվագախմբի հետ համատեղ համերգում, ինչպես նաև՝ Հայաստանում և արտասահմանում տարբեր փառատոներում և մենահամերգներում։ 2008-2009 թթ նվագել է «Սակվոյաժ» խմբի կազմում։ 2008 թ-ից նվագում է հայտնի «Մետալ Ֆրոնթ» նախագծում։ 2011 թ., «Սթրայֆ» խմբի բաս-կիթառահար Գեորգի Փիրումովի հետ հիմնադրել է «Infected Cinema» խումբը, որի կիթառահարն է։ Մասնակցել է մի շարք աշխարհահռչակ ռոք խմբերի ու երաժիշտների երևանյան համերգների կազմակերպչական աշխատանքներին։
Համպշիր շրջան (Մասաչուսեթս)

Համպշիր շրջան (անգլ.՝ Hampshire County), ԱՄՆ Մասաչուսեթս նահանգի 14 վարչական միավորներից մեկը։ Ընդհանուր տարածությունը 1.370 կմ² է, բնակչությունը՝ 158.080 մարդ (2010 թ. տվյալներով)։ Շրջկենտրոնն է Նորթամպտոն բնակավայրը։ Կազմավորվել է 1662 թ.։
Մամուլ (այլ կիրառումներ)

Մամուլ, կարող է վերաբերել,

Մամուլ, լայն նշանակությամբ՝ ամբողջ տպագիր արտադրանքը, նեղ, բայց տարածված իմաստով՝ պարբերական հրատարակություններ, մասնավորապես, թերթեր ու ամսագրեր։
Մամուլ, հասարակական-քաղաքական հանդես։
Մամուլ, չափի միավոր հրատարակչական գործում և պոլիգրաֆիայում։
213

213 թվական, ոչ նահանջ տարի, ըստ Գրիգորյան օրացույցի սկսում է ուրբաթ օրը։ Սա մեր թվարկության 213 թվականն է, 
III դարի 13-րդ տարին։


== Դեպքեր ==


== Ծնունդներ ==


== Մահեր ==
Կուտյուշ

Կուտյուշ (ռուս.՝ Кутюш), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Սիա գետի աջ ափով՝ 6 կմ հեռավորության վրա։ Գետի երկարությունը 14 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Օբ գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի հետ միախառնման կետը։
Տվյալներն ըստ ջրային ռեսուրսների ֆեդերատիվ տեսչության
Ջրային օբյեկտի, պետական ջրային գրանցման կոդը -  13010100212115100000830
Հիդրոլոգիական ուսումնասիրությունների կոդը - 115100083
Ավազանի կոդը - 13.01.01.002
Հիդրոլոգիական ուսումնասիրությունների հատորի համարը - 15
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Պողոսագոմեր

Պողոսագոմեր, գյուղ Արցախի Հանրապետության Մարտակերտի շրջանում` շրջկենտրոնից 42 կմ հարավ-արևմուտք` Թարթառ գետիաջ կողմում՝ 850 մետր բարձրության վրա։ Տարածքը՝ 1088 հեկտար։ Գտնվում է հանրապետության հյուսիսային հատվածում, Մարտակերտ շրջկենտրոնից 42 կմ հեռավորության վրա, իսկ մայրաքաղաք Ստեփանակերտից` 57 կմ հեռավորության վրա։
Պողոսագոմեր համայնքի կազմում ընդգրկված է նաև Ղազարահող գյուղը, որտեղ բնակվում է 74 մարդ, կա 25 տնտեսություն։


== Աշխարհագրություն ==
Համայնքը լեռնային է, ունի 1031,80 հա տարածք, որից 348,31 հա գյուղատնտեսական նշանակության, 612,21 հա՝ անտառային հողեր։ Պողոսագոմեր համայնքի սահմանային գոտով հոսում է Տրտու գետի փոքր վտակը դեպի Սարսանգի ջրամբար։ Համայնքի տարածքում առկա են թվով 4 աղբյուրներ` «Քառ», «Գյուլուլ», «Դովեն» և «Շնաղբյուր»։


== Պողոսագոմերը Արցախյան ազատամարտում ==
1989 թվականին Պողոսագոմերում կազմավորվել է կամավորական ջոկատ (հրամանատար՝ Վ. Բեդյան), որն առանձին, իսկ 1992 թվականից Մարտակերտի պաշտպանական շրջանի ստորաբաժանումների կազմում մասնակցել է ԼՂՀ բնակավայրերի ինքնապաշտպանական և ազատագրական մարտերին։ Պողոսագոմերից ԼՂՀ «Մարտական խաչ» 1-ին աստիճանի շքանշանով պարգևատրվել է Արամայիս Առուստամյանը, «Մարտական խաչ» 2-րդ աստիճանի շքանշանով՝ Վ. Բեդյանը։ Պողոսագոմերից զոհվել է 6 ազատամարտիկ։


== Բնակչություն ==
2015 թվականին Պողոսագոմեր համայնքի բնակչության թվաքանակը կազմում է 242 մարդ, կա 80 տնտեսություն, իսկ 2003 թվականին ուներ 220 բնակիչ։
Բնակավայրի ազգաբնակչության փոփոխությունը.


== Տնտեսություն ==
Բնակչությունը հիմնականում զբաղվում է գյուղատնտեսությամբ`անասնապահությամբ և հողագործությամբ, կան նաև Մարտակերտի շրջանի հանքավայրերում աշխատողներ։


== Պատմամշակութային հուշարձաններ ==
Կան պատմամշակութային հուշարձաններ Պողոսագոմեր գյուղում`աղբյուր (XIX դ.), խաչքար (XI-XIII դդ.), Ամենափրկիչ վանք եկեղեցի (XII-XIII դդ.), «Պեմեն» եկեղեցին, գերեզմանոց (XII-XIII դդ.), գյուղատեղի (XII-XIII դդ.), մատուռ (XIII դ.), Ղազարահող գյուղում՝ եկեղեցի (միջնադար), գերեզմանոց (միջնադար), գյուղատեղի (միջնադար), մատուռ (միջնադար), հաշվառված է 13 հուշարձան։ Մոտակայքում գտնվում է Թխախու գյուղատեղին։


== Հասարարակական կառույցներ ==
2015 թվականի դրությամբ համայնքում գործում էր գյուղապետարան, բուժկետ, միջնակարգ դպրոց, որտեղ սովորում են 30 աշակերտներ։


== Ծանոթագրություններ ==
Լիսիչկին (Եգորլիկսկի շրջան)

Անվան այլ կիրառումների համար տե՛ս՝ Լիսիչկին (այլ կիրառումներ)Լիսիչկին (ռուս.՝ Лисичкин), գյուղակ (խուտոր) Ռուսաստանի Դաշնության Ռոստովի մարզի Եգորլիկսկի շրջանում։ Մտնում է Իլյինսկի գյուղական համայնքի կազմի մեջ։
Տիեֆրեն

Տիեֆրեն (ֆր.՝ Thieffrain), համայնք Ֆրանսիայի Գրանդ Էստ մարզի Օբ գավառում։
Բնակչությունը 2008 թվականի դրությամբ կազմում է 158 մարդ, բնակչության խտությունը` 21.47 մարդ/կմ²։ Բնակավայրը զբաղեցնում է 7.36 կմ² տարածք։


== Աշխարհագրություն ==
Գտնվում է Փարիզ քաղաքից 175 կմ հարավ-արևելք, Շալոն ան Շամպայն քաղաքից` 85 կմ հարավ, Տրուա քաղաքից` 30 կմ արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 99 աշխատունակ (15-64 տարեկան)  բնակիչ, որոնցից ակտիվ էին 79-ը, իսկ ոչ ակտիվները` 20։ Ակտիվության ցուցանիշը կազմում է 79,8 %։ 79 աշխատունակ մարդկանցից աշխատել է 76 անձ (39 տղամարդ և 37 կին)։ Գործազուրկ են եղել 3 անձ (2 տղամարդ և 1 կին)։ 20 անաշխատունակներից 4-ը եղել են աշակերտներ կամ ուսանողներ, 9-ը` թոշակառուներ, իսկ 7-ը չեն աշխատել տարբեր պատճառներով։


== Տես նաև ==
Օբ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Սերտան դի Սենադոր Պոմպեուի գավառ

Սերտան դի Սենադոր Պոմպեուի գավառ  (պորտ.՝ Microrregião do Sertão de Senador Pompeu), գավառ Բրազիլիայում, մտնում է Սեարա նահանգի մեջ։ Մտնում է Սերտոյնս Սեարենսիս նահանգի մարզի մեջ։ Բնակչությունը կազմում է 210 032 մարդ 2006 թվականի տվյալով։ Զբաղեցված տարածքը 9786,680  կմ²։ Բնակչության խտությունը 21,5  մարդ/կմ²։


== Վիճակագրություն ==
Համախառն ներքին արտադրանքը կազմել է 373 339 960,00 (ըստ Բրազիլիայի ինստիտուտի աշխարհագրության և վիճակագրության տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 1 786,14 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)
Մարդկային զարգացման ինդեքսի պոտենցիալը 2000 թվականին կազմել է 0,610։


== Գավառի կազմ ==
Գավառի կազմի մեջ են մտնում հետևյալ համայնքները.

Միլյան
Սոլոնոպոլի
Գոռ Սուջյան

Գոռ Սուջյան (հուլիսի 25, 1987(1987-07-25), Երևան, Հայկական ԽՍՀ, ԽՍՀՄ), հայ ռոք երգիչ, երաժիշտ և երգահան, որը 2013 թվականին իր Դորիանս խմբով ներկայացրել է Հայաստանը Եվրատեսիլ 2013 երգի մրցույթում։


== Կենսագրություն ==


=== Մանկություն ===
Գոռ Սուջյանը ծնվել է 1987 թվականի հուլիսի 25-ին Երևանում, հայտնի կիթառահար և ջազմեն Մկրտիչ Սուջյանի ընտանիքում։


=== Դորիանս ===
17 տարեկանում Գոռը հիմնադրել է Գոռ և ընկերներ խումբը, որը կատարում էր հայտնի ռոք երգերի քավրներ։ 2008 թվականին Գոռը դառնում է Դորիանս ռոք խմբի մենակատարը։
2011 թվականի դեկտեմբերի 22-ին խումբը թողարկում է իր առաջին ալբոմը՝ «Fly» անվանմամբ։


=== Եվրատեսիլ 2013 ===
2013 թվականին Հանրային հեռուստաընկերությունը հայտարարել է, որ Գոռը Դորիանս խմբի հետ ներկայացնելու է Հայաստանը Եվրատեսիլ 2013 երգի մրցույթում։ Մրցույթում Դորիանսը կատարել է Lonely Planet երգը և, անցնելով եզրափակիչ փուլ, զբաղեցրել է 18-րդ հորիզոնականը։


=== Անձնական կյանք ===
2013 թվականին Գոռ Սուջյանը ամուսնացել է Վարսենիկ Մինասյանի (Վարսենիկ Սուջյան/Վարսա) հետ։ Նրանք ունեն մեկ որդի՝ Դանիելը։


=== Project LA ===
2017 թվականից Գոռ Սուջյանը սկսել է գործունեություն ծավալել Լևոն Արևշատյանի հիմնած Project LA նախագծում։ Այստեղ Գոռ Սուջյանը հանդես է գալիս հայ և արտասահմանյան մեծանուն գրողների ստեղծագործությունների ներկայացմամբ՝ երգի տեսքով։


== Տես նաև ==
Հայաստանը Եվրատեսիլ 2013 երգի մրցույթում
PROJECT LA


== Ծանոթագրություններ ==
Մովսես Պչաքճյան

Մովսես Պչաքճյան (հուլիսի 11, 1940(1940-07-11), Հալեպ - հոկտեմբերի 17, 2016(2016-10-17), Փարիզի 12-րդ շրջան, Փարիզ), սփյուռքահայ գրող, արձակագիր։ Հայաստանի գրողների միության անդամ։


== Կենսագրություն ==
Նախնական կրթությունը ստացել է Կրթասիրաց վարժարանում։ Ապա հաճախել է «Կարեն Եփփե» ազգային ճեմարան, որի արաբական բակալավրիատի դասընթացը հաջողությամբ ավարտելուց հետո ստացել է մասնագիտական կրթություն Դամասկոսի համալսարանում։ Ուսումնասիրել է անգլերենի և անգլիական գրականության ճյուղերը։
Ուսանողական տարիներին էլ կատարել է գրական առաջին փորձերը՝ տպագրվելով ճեմարանի «Պարման» և «Ծիլեր» պարբերաթերթերում։ Յոթ տարի հայոց լեզու և անգլերեն է դասավանդել նույն հաստատությունում։
1970 թվականին տեղափոխվել է Բեյրութ, որտեղ աշխատել է իբրև ճամփորդական գրասենյակի տնօրեն։ Այնուհետև աշխատել է Հալեպի «Արևելք» և Բեյրութի «Այգ» օրաթերթերում, ավելի ուշ` 1970-ական թվականներին՝ «Բագին» գրական ամսագրում։
1972 թվականին թարգմանաբար հրատարակել է Էրիկ Սիգալի «Սիրո պատմություն» վիպակը, 1973 թվականին՝ «Անկարելի կարելին» թատերակը, իսկ 1975 թվականին «Բարև՛, Հայաստան» հատորը։
1976 թվականից բնակություն էր հաստատել Ֆրանսիայում (Փարիզ)։
Պաշտոնավարել է Փարիզի Սուրբ Հովհաննես եկեղեցում` որպես դիվանապետ։
Վերջին տարիներին աշխատում էր նոր գործերի` պատմվածքների, վեպի, թատերակների վրա։ Նրա գրքերից մի քանիսը հրատարակվել են Հայաստանում։
Կյանքի վերջին օրերին առողջական խնդիրներ է ունեցել և տեղափոխվել է հիվանդանոց։ Մահացել է Լիոնում` 2016 թվականի հոկտեմբերի 17-ին։


== Մրցանակներ, պարգևներ ==
1981 թվականին Պչաքճյանի «L’Imprevu» («Անկանխատեսելին») պատմվածքը ճանաչվել է Համազգային մշակութային միության «Բագին» գրական հանդեսի տարվա լավագոյն արձակ ստեղծագործություն։
1990 թվականին նրա «Ծիծեռնակները պիտի չսարսափին խրտուիլակներէն» վեպին շնորհվել է Թեքեյան մշակութային միության «Հայկաշեն Ուզունյան» գրական մրցանակ։
2009 թվականին Պչաքճյանը պարգևատրվել է Մովսես Խորենացու մեդալով, իսկ 2010-ին` Հայաստանի գրողների միության կողմից՝ «Գրական վաստակի համար» մեդալով։


== Աշխատություններ ==
«Անցողիկը Ու Անժամանցելին»
«Մինչեւ Վերջինը Արեւներուն»
«Աշխարհահայեաց Պատուհան»
«Լուսաւոր Աչքերով Օտարականը»
«Վարագոյրը Իջնելէ Առաջ»
«Խմելով Քաղաքը»
«Անկատար Վերծանումներ»
«Լուացք Փռուած Տանիքի Վրայ»
«Անկարելի Կարելին»


== Ծանոթագրություններ ==


== Արտաքին հղումներ ==
ԾԱՆՕԹԱՆԱՆՔ «ԼՈՒՍԱՒՈՐ ԱՉՔԵՐՈՎ ՕՏԱՐԱԿԱՆ»ԻՆ Archived 2019-04-07 at the Wayback Machine.։
Ալեյ (գետ)

Անվան այլ կիրառումների համար տե՛ս՝ Ալեյ (այլ կիրառումներ)Ալեյ, գետ Ռուսաստանի Ալթայի երկրամասում, Օբի ձախ վտակը։
Երկարությունը 858 կմ է, նավարկելի է գետաբերանից 94 կմ։ Ալեյի ափին է Ռուբցովսկ, Ալեյսկ քաղաքները։


== Աղբյուրներ ==
Վետլուգայի շրջան

Վետլուգայի շրջան (ռուս.՝ Ветлужский район), մունիցիպալ շրջան Ռուսաստանի Դաշնության Նիժնի Նովգորոդի մարզում։
Ստեղծվել է 1929 թվականին։ Վարչական կենտրոնը՝ Վետլուգա։


== Աշխարհագրություն ==
Շրջանի տարածքի մակերեսը կազմում է 2992 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 16781 մարդ։ Բնակչության խտությունը կազմում էր 5,61 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Մալայա Պրիվալովկա

Մալայա Պրիվալովկա (ռուս.՝ Малая Приваловка), գյուղ Ռուսաստանի Վորոնեժի մարզի Վերխնեխավսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Finesse

«Finesse», ամերիկացի երգիչ Բրունո Մարսի երգն իր 24K Magic (2016) երրորդ ստուդիական ալբոմից։ 2018 թվականի հունվարի 4-ին երգի ռեմիքսն ամերիկացի ռեփեր Cardi B-ի մասնակցությամբ թողարկվել է Atlantic Records լեյբլում թվային վաճառքի ու սթրիմինգային ծառայությունների համար որպես ալբոմի չորրորդ սինգլ համաշխարհային հիթ-շքերթներում (և հինգերորդ Ավստրալիայում)։ Ռեմիքսն արժանացել է դրական արձագանքների դեռ թողարկումից առաջ։


== Պատմություն ==
Երգի օրիգինալ տարբերակը հասել է № 199 հորիզոնական ֆրանսիական SNEP հիթ-շքերթում 2016 թվականին։ Սակայն մեծ ճանաչում է ձեռք բերել ռեմիքը, որ թողարկվել է 2018 թվականի հունվարի 4-ին ամերիկացի երգիչ Cardi B-ի մասնակցությամբ։
Առաջին լրիվ շաբաթից հետո «Finesse» երգը հասել է № 3 հորիզոնականին Hot 100 հիթ-շքերթում՝ դառնալով Բրունո Մարսի 15-րդ և Cardi B-ի 4-րդ սինգլը լավագույն տասնյակում (Hot 100)։ Երգը դեբյուտային շաբաթում գլխավորել է Streaming Songs հիթ-շքերքը 38,3 մլն սթրիմինգ ԱՄՆ-ում ցուցանիշում (342 % բարձրացել է նախորդ շաբաթվա համեմատությամբ)։ Բրունո Մարսը կրկնել է Hot 100 ռեկորդը՝ դառնալով երկրորդ տղամարդ մենակատարը (Lionel Richie-ից հետո) և վեցերորդ կատարողը (խմբերի ու երգչուհիների հետ միասին), որ ունի երեք սինգլ լավագույն տասնյակում իր առաջին երեք ստուդիական ալբոմներից յուրաքանչյուրից մեկական։ Նույն շաբաթում Cardi B-ն սահմանել է պատմական ռեկորդ՝ դառնալով առաջին կին մենակատարը, որ միաժամանակ զբաղեցրել է երեք հորիզոնական ամերիկյան Hot 100 հիթ-շքերթի լավագույն տասնյակում երեք շաբաթ անընդմեջ։


== Երաժշտական հոլովակ ==
«Finesse» երգի ռեմիքս տարբերակի տեսահոլովակի պրեմիերան կայացել է 2018 թվականի հունվարի 4-ին։ Այն բեմադրել են Բրունո Մարսը, ռեժիսոր Florent Dechard-ը, Media Magik Entertainment պրոդյուսերական ընկերությունը։ Տեսահոլովակը հարգանքի տուրք է մատուցում հայտնի In Living Color կատակերգական սերիալի երաժշտական թեմային, որ ցուցադրվել է 1990-1994 թվականներին FOX ալիքով։ Առաջին երկու օրվա ընթացքում տեսահոլովակը հավաքել է 13 մլն դիտում։ Նրանում որպես պարող մասնակցում են՝ Phil Tayag, Danielle Polanco, Bianca Brewton, TJ Lewis և Ysabelle Capitulé։


== Հիթ-շքերթներ ==


== Հվաստագրումներ ==


== Ծանոթագրություններ ==


== Արտաքին հղումներ ==
 Музыкальное видео — «Finesse» (Remix; Feat. Cardi B)
Перевод слов — Finesse. Лингво-лаборатория «Амальгама».
Երգի տեքստը MetroLyrics կայքում
Կիրպիչնոե (գյուղ, Բախմաչի շրջան)

Անվան այլ կիրառումների համար տե՛ս՝ ԿիրպիչնոեԿիրպիչնոե (ուկրաիներեն՝ Кирпичне), գյուղ Ուկրաինայի Չեռնիգովի մարզի Բախմաչի շրջանում։
2006 թվականի տվյալներով Կիրպիչնոե գյուղում բնակվում էր 2 մարդ։ Բնակչության խտությունը կազմում էր 2000 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Չմուտովո (գյուղ, Պավլովսկի շրջան)

Չմուտովո (ռուս.՝ Чмутово), գյուղ Ռուսաստանի Նիժնի Նովգորոդի մարզի Պավլովսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Եթերատու բույսեր

Եթերատու բույսեր, տերևներում, ծաղիկներում, արմատներում, սոխուկներում և այլ օրգաններում ցնդող բուրավետ նյութեր՝ եթերայուղեր, պարունակող բույսեր։
Լինում են միամյա, երկամյա, բազմամյա։ Բազմանում են սերմերով, արմատակալներով, կոճղարմատներով, թփերի բաժանմամբ։ Պատկանում են նեխուրազգիների (գինձ, քեմոն, անիսոն, հոռոմսամիթ և այլն), խուլեղինջազգիների (դաղձ, եղեսպակ մշկահոտ, ռեհան, նարդոս և այլն), վարդազգիների (վարդենի), խորդենազգիների (վարդաբույր խորդենի), շքանարգիզազգիների (բրաբիոն), ձիթենազգիների (հասմիկ, եղրևանի), հիրիկազգիների (հիրիկ) և այլ ընտանիքների։
Օգտագործվում են սննդի, քիմիական արտադրություն, դեղագործության և օծանելիքի արտադրության մեջ։
Բոզքյոյ

Բոզքյոյ, գյուղ Արևմտյան Հայաստանում, Կիլիկիայի Ուրֆայի նահանգում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր


== Ծանոթագրություններ ==
Դարման (Քղիի գավառ)

Անվան այլ կիրառումների համար տե՛ս՝ Դարման (այլ կիրառումներ)Դարման, գյուղ Արևմտյան Հայաստանում, Էրզրումի վիլայեթի Վերին Քղիի գավառակում։ Գտնվում էր Քղի գյուղաքաղաքից 15 կմ հարավ-արևելք՝ անտառապատ լանջի վրա։


== Պատմություն ==
Բնակչության մեծ մասը թուրքական յաթաղանի զոհ դարձավ 1915-1916 թվականների ժամանակ։ Բնակչության փոքր մասը կարողացավ փրկվել և բնակություն հաստատել ԱՄՆ-ի Ֆրեզնո քաղաքում։


== Բնակչություն ==
1909 թվականին ուներ 350 տուն՝ 2540 հայ բնակչով, իսկ 1914 թվականին՝ 2650 բնակիչ։


== Տնտեսություն ==
Բնակչության հիմնական զբաղմունքը անասնապահություն, երկրագործություն, արհեստներն ու առևտուրն էր։
XX դարի սկզբին Դարմանն ուներ 15 խանութ-արհեստանոցներ և 2 ձիթհանք։


== Պատմամշակութային կառույցներ ==
Դարմանն ուներ 2 եկեղեցի։ Նրանցից մեկը, որը կառուցված էր 1181 թվականին, կոչվում էր Սուրբ Սարգիս։ Գյուղից հյուսիս՝ լեռնալանջի վրա կար մի հսկայական ավերված ամրոց։


== Կրթություն ==
Գյուղն ուներ 2 վարժարան։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
ՓիՋեյ Մորտոն

Փոլ Մորտոն կրտսեր (անգլ.՝ Paul Morton, Jr., մարտի 29, 1981(1981-03-29), Օռլեան շրջան, Լուիզիանա, ԱՄՆ), ավելի հայտնի է որպես ՓիՋեյ Մորտոն (անգլ.՝ PJ Morton), ամերիկացի երգիչ, երաժիշտ և երաժշտական պրոդյուսեր։ Հանդիսանում է Maroon 5 փոփ ռոք խմբի ստեղնաշարային գործիքներ նվագող։ Որպես անհատ կատարող հայտնի է իր «New Orleans» ալբոմի շնորհիվ, որը թողարկվել է 2013 թվականին։ Այդ ալբոմի «Only One» սինգլը (համագործակցությամբ Սթիվի Ուանդերի հետ), առաջադրվել է Գրեմմի մրցանակաբաշխության «Լավագույն R&B երգ» անվանակարգում, սակայն չի հաղթել։


== Ծանոթագրություններ ==


== Արտաքին հղումներ ==
Պաշտոնական կայք
Տալլինի հրեական դպրոց

Տալլինի հրեական դպրոց (էստ․՝ Tallinna Juudi Kool), դպրոց Էստոնիայում, Տալլինի կենտրոնում։


== Պատմություն ==
Հրեական դպրոցը կառուցվել է Երկրորդ համաշխարհային պատերազմից հետո։ Երբ սկսվեց պատերազմը՝ դպրոցը փակվեց և ծովային բանակի կենտրոնը հենց այնտեղ էր։ 1990 թվականին դպրոցը վերաբացվում է, այդ ժամանակ դպրոցում սովորում էր 350 աշակերտ։
Սամուել Գուրին եղել է դպրոցի տնօրենը 1925 թվականից մինչ դպրոցի փակվելը՝ 1940 թվական։ Վերաբացումից հետո՝ 1990-ից 1993 թվականներին դպրոցը տնօրինում էր Ավիվիվա Գլուհոսովկայան։ 1993 թվականից մինչև 2009 թվականի հունիսի 21-ը դպրոցը տնօրինեց Միհաիլ Բեիլինսոնը, նրան հաջորդեց Սամուել Գոլոբը, ով ղեկավարեց դպրոցը մինչև 2010 թվականը, նրանից հետո դպրոցը մինչ այսօր ղեկավարում է Իգոր Լիրիսմանը։


== Ֆակուլտետները և հարմարությունները ==
Դպրոցում աշխատում են 30 ուսուցիչներ, Եբրայերենի ուսուցիչը եկել է Իսրայելից։ Ամեն տարի դպրոցում իրականացվում է վերանորոգում, քանի որ շենքը շատ հին է, կան շատ խնդիրներ կապված շինության հետ։ Պետությունը չի կարող ֆինանսավորել դպրոցին որովհետև այն պատկանում է Էստոնիայի հրեական համայնքին։
Մոտավորապես 3000 հրեաներ բնակվում են Էստոնիայում, նրանց մեծամասնությունը Տալլին քաղաքում, բայց շատ հրեա ընտանիքներ իրենց երեխաներին ուղարկում են հասարակական դպրոցներ, պատճառներից մեկը դպրոցի ռուսերեն ուսուցումն է, իսկ այն գնահատվում է։ Էստոնիայի հրեական համայնքը խոսում է Էստոներեն։ Տալլինի հրեական դպրոցում կան երեք լրացուցիչ դասընթացներ՝ եբրայերեն, հրեական պատմություն և հրեական ավանդույթներ։


== Ծանոթագրություններ ==
Բասաուրի

Բասաուրի (իսպ.՝ Basauri), բնակավայր և մունիցիպալիտետ Իսպանիայում։ Մտնում է Բասկայա պրովինցիայի Ստռանա Բասկով ինքնավար համայնքի կազմում։ Մունիցիպալիտետը գտնվում է Գռան Բիլբառո շրջանի կազմում։ Տարածքը զբաղեցնում է 7,16 կմ²։ Բնակչությունը՝ 42452 մարդ (2010 թվականի տվյալներով)։ Հեռավորուֆյունը ադմինիստրատական կենտրոնից՝ 7 կմ։ Մունիցիպալիտետով է հոսում Նեռվոն գետը։


== Պատմություն ==
Քաղաքը հիմնադրվել է 1075 թվականին։


== Արտաքին հղումներ ==
Պաշտոնական կայք Archived 2012-07-18 at the Wayback Machine.
Բոշխ կախված

Բոշխ կախված (լատ.՝ Carex pendula), բոշխազգիների ընտանիքին պատկանող ծածկասերմ բույս։ Գրանցված է Հայաստանի Հանրապետության Կարմիր գրքում։


== Նկարագրություն ==
Փուխր ճիմ առաջացնող, 8-20 սմ երկարությամբ բազմամյա խոտաբույս է։ Տերևները գծային են, 1-1,6 սմ լայնությամբ։ Ծաղկաբույլերում գտնվող վարսանդավոր հասկիկների երկարությունը 10-17 սմ է, աղեղնաձև թեքված են։ Ծածկող թեփերը ձվաձև են, պարկիկներին հավասար կամ մի փոքր կարճ, 1 մմ երկարությամբ սրածայրով։ Դժգույն կանաչ պարկիկները ունեն 3-3,2 մմ երկարություն, ուռուցիկ նիստեր, 0,1-0,2 մմ երկարությամբ թույլ, հազիվ ճեղքված 2-3 ջիղ։


== Տարածվածություն ==
Հայաստանում հանդիպում է Զանգեզուրի ֆլորիստիկական շրջանում՝ Սրաշեն, Շիկահող (կենու պուրակ) և Ներքին Հանդ (սոսու պուրակ) գյուղերի շրջակայքում։


== Էկոլոգիա ==
Աճում է ստորին լեռնային գոտում՝ ծովի մակարդակից մոտ 900 մ բարձրության վրա, ստվերոտ անտառներում, գետերի խոնավ ափերին, աղբյուրների մոտ։ Ծաղկում է մայիս-հունիս ամիսներին, պտղաբերում՝ հունիս-հուլիսին։


== Պահպանություն ==
Վտանգված տեսակ է։ Տարածման և բնակության շրջանների մակերեսը 10 կմ²-ից պակաս է։ Տեսակի տարածման շրջանը հիմնականում գտնվում է Հայաստանի սահմաններից դուրս։ Հայաստանի Կարմիր գրքի առաջին հրատարակության մեջ ընդգրկված չէր։ Ընդգրկված չէ CITES-ի և Բեռնի կոնվենցիաների հավելվածներում։
Պոպուլյացիայի մի մասը պահպանվում է «Շիկահող» պետական արգելոցի տարածքում։


== Ծանոթագրություններ ==
Սովետսկի սոյուզ

«Սովետսկի սոյուզ» (ռուս.՝ Советский Союз - «Սովետական Միություն»), հասարակական-քաղաքական պատկերազարդ ամսագիր նախկին Խորհրդային Միությունում։ 
Առաջին անգամ հրատարակվել է 1930 թվականին, Մոսկվայում (մինչև 1950 թվականը՝ «ՍՍՍՌ նա ստրոյկե»)։ Հիմնադրել է Մաքսիմ Գորկին։ Լույս է տեսել 19 լեզվով․ 1930 թվականից՝ ռուսերեն, անգլերեն, գերմաներեն, ֆրանսերեն, 1937 թվականից՝ իսպաներեն, 1950 թվականից՝ չինարեն, 1954 թվականից՝ կորեերեն, 1955 թվականից՝ ճապոներեն, 1956 թվականից՝ արաբերեն, սերբա-խորվաթերեն, հինդի, ուրդու լեզուներով, 1957 թվականից՝ ֆիններեն, ռումիներեն, 1958 թվականից՝ հունգարերեն, 1960 թվականից՝ մոնղոլերեն, 1967 թվականից՝ բենգալերեն, 1968 թվականից՝ վիետնամերեն, 1969 թվականից՝ իտալերեն։ 
Խորհրդային գաղափարախոսության դիրքերից լուսաբանել է ԽՍՀՄ ժողովուրդների կյանքը, տնտեսության, գիտության ու տեխնիկայի, արվեստի ու մշակույթի նվաճումները։